Helltunnelen

Helltunnelen (Gjevingåsen tunnel) er en tunnel på europavei 6 i Malvik og Stjørdal kommuner i Trøndelag. Tunnelen går gjennom Gjevingåsen mellom Hommelvik i Malvik og Hell i Stjørdal. Den er  meter lang (skiltet  m). Helltunnelen ble åpnet 18. oktober 1995 og er den lengste av tunnelene på motortrafikkveien mellom Trondheim og Stjørdal.

Omtrent midtveis i tunnelen er det et 300 meter langt tverrslag med utgang til Muruvika.Kaare Berg, Sigurd Aarvig: "Og veien drog gjennom landet...". Statens vegvesen Nord-Trøndelag og Sør-Trøndelag, Steinkjer 1995 (s. 16, digitalisert av Nasjonalbiblioteket)

Det er planer om å utvide Helltunnelen fra ett til to løp, i forbindelse med byggingen av firefeltsvei på strekningen Ranheim–Værnes. Dette arbeidet startet opp i 2020, og vil sansyligtvis bli åpnet i 2027.nyeveier.no: E6 Ranheim – Værnes (besøkt 13. december 2025)

 Temperaturen i Helltunnelen 
Den høye temperaturen i Helltunnelen skyldes geotermisk energi, eller jordvarme (varmeenergi fra undergrunnen, som kan skyldes prosesser i jordens indre eller oppsamlet solvarme/sommervarme i stein, grunnvann, elver og fjorder).

Gjennomsnittlig lufttemperatur gjennom året for stedet + 1-2 °C fordi snøen isolerer bakken om vinteren + en økning på 1-2 °C pr 100 m som er den geotermiske gradienten i Trøndelag (geotermisk gradient = mål for økning av temperatur nedover i jordskorpen, se Geologisk leksikon) 

Uforstyrret temperatur i Helltunnelen skal da være:
 Gjennomsnittlig lufttemp på Værnes: 5,3 °C
 Korrigert for høyde over bakken (200m): - 1,4 = ca. 4,0 °C
 Korrigert for isolerende snødekke om vinteren:  + 1,5 °C
 + 200 m med fjelloverdekning: + 3,0 °C
 Temperatur i tunnelen = 8,5 °C

Sannsynligvis kommer det inn kald trekk fra tunnelåpningene, noe som gjør at temperaturen ikke er uforstyrret og derfor måles til mellom 4,0 og 5,0°C. NGU gjorde noen boringer i Lærdalstunnelen. Den tunnelen er 24,5 km lang og med mer enn 1 000 m fjelloverdekning. Temperaturen i tunnelen og i borehullene var 17 °C.  

De andre tunnelene på europavei 6 øst er kortere og derfor mer påvirket av lufttemperaturen utenfor tunnelen.

Kondens
I likhet med mange andre tunneler i Norge er Helltunnelen noe plaget med kondens. Kondensen kan føre til farlige situasjoner fordi bilrutene plutselig dugger når en kjører inn i tunnelen.

 Se også 
Grillstadtunnelen
Stavsjøfjelltunnelen
Væretunnelen
Veitunneler i Norge
Gevingåsen tunnel (jernbanetunnel)

Referanser

Eksterne lenker
 The World's Longest Tunnel Page
 Geoleksi, geologisk leksikon

Kategori:Tunneler på europavei 6 (Norge)
Kategori:Veitunneler i Trøndelag
Kategori:Veier i Malvik
Kategori:Veier i Stjørdal
Kategori:1995 i Norge
Kategori:Tunneler åpnet i 1995